	[image: ]

	GULBENES NOVADA PAŠVALDĪBA

	Reģ.Nr.90009116327

	Ābeļu iela 2, Gulbene, Gulbenes nov., LV-4401

	Tālrunis 64497710, mob.26595362, e-pasts; dome@gulbene.lv, www.gulbene.lv


GULBENES NOVADA PAŠVALDĪBAS DOMES LĒMUMS
Gulbenē

	2026.gada 30. jūlijā
	Nr. GND/2026/

Par līdzfinansējuma piešķiršanu biedrības “RKF distanču slēpošana” projekta īstenošanai


Izskatot biedrības “RKF distanču slēpošana”, reģ. Nr. 40008311306, juridiskā adrese: “Čiekuri”, Gaujasrēveļi, Rankas pag., Gulbenes nov., LV-4416, 2026. gada 15. jūlija iesniegumu Nr. 2/2026 (Gulbenes novada pašvaldībā saņemts 2026. gada 15. jūlijā un reģistrēts ar Nr. GND/5.15.1/26/1777-B) par līdzfinansējuma piešķiršanu projekta Nr. 26-07-CL01-C0LA19.2201-000002 “Jauna pakalpojuma izveide distanču slēpošanas apguvei un inventāra pieejamībai Rankas Kartonfabrikā” (turpmāk – Projekts) īstenošanai, dome konstatē:
Biedrība “RKF distanču slēpošana” ir izstrādājusi un guvusi atbalstu Projektam, kas iesniegts biedrības “SATEKA”  reģ. Nr. 40008115541, atklātajā projektu iesniegumu pieņemšanas 6. kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, rīcībā SLP1 “Gulbenes novada kopienu stiprināšana un sabiedrisko aktivitāšu dažādošana”. 
Projekta mērķis ir līdz 2026./2027. gada slēpošanas sezonai Rankas Kartonfabrikā izveidot jaunu pakalpojumu, kas nodrošinās Gulbenes novada iedzīvotājiem pieejamu distanču slēpošanas inventāru un iespēju pieredzējuša slēpotāja vadībā apgūt slēpošanas pamatiemaņas, tā veicinot aktīvu un veselīgu dzīvesveidu.
Projekta kopējās attiecināmās izmaksas ir 32860,02 euro (trīsdesmit divi tūkstoši astoņi simti sešdesmit euro divi centi), no kurām 29574,02 euro (divdesmit deviņi tūkstoši pieci simti septiņdesmit četri euro divi centi) ir Eiropas Lauksaimniecības fonda lauku attīstībai (ELFLA) finansējums, savukārt nepieciešamais līdzfinansējums ir 3286,00 euro (trīs tūkstoši divi simti astoņdesmit seši euro nulle centi).
Izvērtējot projekta nozīmi Gulbenes novada iedzīvotāju sporta un veselīga dzīvesveida veicināšanā, kā arī jauna sabiedrībai pieejama pakalpojuma izveidē un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:
1. PIEŠĶIRT biedrībai “RKF distanču slēpošana” līdzfinansējumu 3286,00 euro (trīs tūkstoši divi simti astoņdesmit seši euro nulle centi) projekta Nr. 26-07-CL01-C0LA19.2201-000002 “Jauna pakalpojuma izveide distanču slēpošanas apguvei un inventāra pieejamībai Rankas Kartonfabrikā” īstenošanai. 
2. NODROŠINĀT Projekta īstenošanai nepieciešamo līdzfinansējumu 3286,00 euro (trīs tūkstoši divi simti astoņdesmit seši euro nulle centi) apmērā, paredzot finansējumu Gulbenes novada pašvaldības 2026. gada budžetā.
3. Lēmuma izpildes kontroli veikt Gulbenes novada pašvaldības izpilddirektorei.

